
Atklāta konkursa
[bookmark: _Hlk149835394]“Jorģa Zemitāna tilta pārbūve”
ID Nr. CAIP 2024/07

Atbildes uz 14.06.2024. iesniegtajiem jautājumiem

1.jautājums:
[bookmark: _Hlk169263756]Pirmajā Darbu daudzumu un izmaksu sarakstā “Jorģa Zemitāna tilta pārbūve” ir pozīcija 12.2.17:
	12.2.17
	Tranšeju aizbēršana ar grunti ar buldozeru ar sekojošu blietēšanu pa  kārtām ar elektroblieti. ŠOS DARBUS VEIC GALVENAIS BŪVUZŅĒMĒJS SASKAŅĀ AR TS-CD BŪVPROJEKTA DAĻU.
	m3
	0,00


Lūdzam precizēt pozīciju.
Atbilde:
Komisija skaidro, ka siltumtīklu tranšeju aizbēršana jāveic atbilstoši ceļu daļas apjomiem, jo siltumtrase ir tieši zem ceļu daļas segas. Siltumtīklu daļā ir paredzēts tikai smilšu pabērums un apbērums, apjoms pozīcijā 12.2.17 koriģēts no 0 m3 uz 10 m3. Pārējie siltumtrases aizbēršanas darbi iekļauti TS-CD daļas apjomos.
	Komisija skaidro, ka Elektronisko iepirkumu sistēmā tiks publicēti grozījumi. Lūdzam sekot līdzi informācijai tīmekļa vietnē www.eis.gov.lv.


2.jautājums:
Pirmajā Darbu daudzumu un izmaksu sarakstā “Jorģa Zemitāna tilta pārbūve” ir pozīcija 1.13.41
	1.13.41
	Liftu konstrukcijas (tai skaitā visi stiprinājumi atbilstoši ražotāju rekomendācijām) 
	gab.
	4,00


Lūdzam Pasūtītāju sniegt liftu konstrukcijām izvērsto tehnisko specifikāciju. Cik ir stiklotās sienas, kāds stikloto sienu izmērs? Kāds durvju izmērs, vēršanās virziens? Kāda šahtas profilu krāsa? Ugunsgrēka trauksme: ir vai nav, kāda? Mašīntelpa: ir vai nav? Kāds pacelšanas augstums? Cik apstāšanās vietas? Kāds šahtas tips? Šahtai ir padziļinājums vai nav? Kāda celtspēja? Kāds pārvietošanas ātrums? Kāds elektrības pieslēgums? Kāds trokšņu līmenis? Mehānismu apsildes sistēma ir vai nav? Kāda ventilācija? Kāds apgaismojums? Kādas pogas, kāds pogu apgaismojums? Kādi rokturi? Kāda grīda? Utt.

Atbilde:
Komisija skaidro, ka prasības, kas norādītas jautājumā atšķiras katram liftu veidam. Minimālās prasības iekļautas 3.sējuma – Būvkonstrukcijas sadaļā Specifikācijas, kā arī lifta izmēri norādīti rasējumos: BK-12/1, BK-14/1, BK-16/1, BK-18/1. Tāpat Komisija lūdza skatīt būvprojektu kopā ar saistītajiem būvprojektiem – “Jauna elektroapgādes pieslēguma izbūve Jorģa Zemitāna tilta pacēlājam (liftam)” un “Jauns elektroapgādes pieslēgums liftam, Ieriķu iela B/N, Rīgā”. 


3.jautājums:
Pirmajā Darbu daudzumu un izmaksu sarakstā “Jorģa Zemitāna tilta pārbūve” ir pozīcija 2.21.2
	2.21.2
	Gājēju barjeru uzstādīšana (veidu saskaņot ar Pasūtītāju)
	m
	180,00


Lūdzam Pasūtītāju izsniegt gājēju barjeru detalizāciju un barjeru parametrus: stiprības klasi utt.

Atbilde:
Komisija skaidro, ka tiks veikti grozījumi darbu daudzumu saraksta pozīcijas nosaukumā, to labojot uz “Gājēju barjeru uzstādīšana (ražotājs - mmcité, modelis - SL730, pulverkrāsas tonis - RAL 7039)”. Komisija skaidro, ka tiks veikti labojumi ceļa darbu daļas rasējumā TS-CD-6 “Griezumi”, norādot atbilstošu tipveida gājēju drošības barjeras griezumu.
Elektronisko iepirkumu sistēmā tiks publicēti grozījumi. Lūdzam sekot līdzi informācijai tīmekļa vietnē www.eis.gov.lv.


4.jautājums:
Pirmajā Darbu daudzumu un izmaksu sarakstā “Jorģa Zemitāna tilta pārbūve” ir pozīcija 2.2.14
	2.2.14
	Esošā laukakmens seguma demontāža, inventarizācija (skatīt ģeotehniskās izpētes U5 urbumu)
	kompl.
	1,00


Lūdzam Pasūtītāju mainīt mērvienību no 1 komplekta uz 1 m2.

Atbilde:
Komisija skaidro, ka pozīcijas 2.2.14 “Esošā laukakmens seguma demontāža, inventarizācija (skatīt ģeotehniskās izpētes U5 urbumu)” apjoms un mērvienība tiek norādīts kā 150 m2. Samaksa tiks veikta par faktiski padarīto darba apjomu.
Elektronisko iepirkumu sistēmā tiks publicēti grozījumi. Lūdzam sekot līdzi informācijai tīmekļa vietnē www.eis.gov.lv.


5.jautājums:
Lūdzam pagarināt piedāvājumu iesniegšanas termiņu līdz 2024.gada 10. jūlijam.

Atbilde:
Komisija skaidro, ka, ņemot vērā, ka Elektronisko iepirkumu sistēmā tiks publicēti grozījumi, lūdzam sekot līdz piedāvājumu iesniegšanas termiņa izmaiņām.


